KICKBIKE 'SPORT' STEP G4 , RED €359,95 Incl. btw
KICKBIKE 'SPORT' STEP G4 , ORANGE €359,95
KICKBIKE 'SPORT' STEP G4 , BLEU €359,95
KICKBIKE 'SPORT' STEP G4 , RED
Startseite / KICKBIKE 'SPORT' STEP G4 , RED
CITY-ROLLER ERWACHSENE / GROTE WIELEN STEP / HONDENSTEP / KICKBIKE STEP / SPORTSTEP / STEP GROTE WIELEN / STEP LUCHTBANDEN / STEP VOLWASSENEN / STEP VOOR VOLWASSENEN /
www.wheelz4kids.com Webwinkel Keurmerk Klantbeoordelingen 9.5/10 961 Ou, verslete bruidsrokke – Sonneblomsaadjies
Hadeshua	 April 14, 2019	 1 Comment
Onder gebed wys Abba Vader my ’n groot skare mense en wat my dadelik opval, is die bruidsrokke wat hulle aanhet. Dit is nie wit nie, maar geel; dit is erg verslete en oral is skeure wat met ander stukke lap gelap is. Dit lyk soos lae en lae verouderde, geskeurde lap oor mekaar, want die stukke lap wat veronderstel is om die skeure te verbloem, is nie nuwe lap nie, maar ook ou en geskeurde lap. Dit is ’n hengse deurmekaarspul, want die tekstuur van die gelapte stukke materiaal is ’n totaal ander tekstuur as die oorspronklike bruidsrokmateriaal en selfs die gelapte stukke materiaal se teksture verskil van mekaar. Ek kon selfs die oudheid van die lappe ruik, dit was ’n nare reuk. Die skare mense draai om en ek kyk na hulle gesigte, maar elkeen het ‘n sluier oor sy gesig. Dit is sulke vreeslike swaar, dik sluiers dat ek nie kan verstaan hoe hulle daardeur kan sien nie. Die sluiers is ook van baie ou materiaal gemaak, dit is ook verouderd, geel en gelap. Ek het dadelik besef dat hierdie mense so erg versluier is dat hulle nie die Waarheid van God kan sien of hoor nie, hulle is geestelik blind en doof. In 2 Korinthiërs 4:4 staan dat die god van hierdie wêreld die ongelowiges verblind om nie die Waarheid raak te sien nie. Hierdie versluierde mense staan in baie groot groepe en hulle glo hulle is korrek geklee om die Bruilofsmaal van God by te woon, hulle DINK hulle is gered en verlos, maar al die tyd is hulle so erg verblind en is hulle eintlik net deel van godsdienstige rituele. As jy die saadjies lees wat handel oor die Bruilofsfees, sal jy sien dat ons korrek geklee moet wees met die kleed van geregtigheid om toegang tot die Bruilofsfees te kan verkry. Die kleed van geregtigheid is die Lig van God wat in en deur ons skyn. Die bruidsrokke wat hierdie skare mense aanhet, gaan hulle beslis nie toegang verleen tot die Bruilof van die Lam nie. Dit is so in teenstelling met die bruidsgewaad wat die Woord beskryf in Openbaring 19:8 (Afr. 33/53)
Mense wat geklee is met swaar, ou bruidsrokke en sluiers, se geestelike oë is nog blind en hulle geestelike ore is nog doof, met ander woorde, hulle geesharte is nog in dormansie, en wanneer die geeshart in dormansie is, skyn daar geen Lig uit die hart van die mens nie. Omdat die geeshart nie lewe nie, kan hulle nie geestelik hoor of sien nie en daarom gaan alles wat hulle hoor, by die een oor in – waar dit deur die brein verwerk word as logiese inligting – en dan gaan dit weer by die ander oor uit. Die geeshart van die mens is glad nie betrokke in hierdie proses nie en daarom kan die mens geestelik niks verstaan nie. Dit is presies wat godsdiens is! Godsdiens het niks met die hart van die mens te doen nie, want godsdiens verseker dat die geeshart in dormansie bly en alle godsdienstiges is geklee met hierdie ou bruidsrokke.
Die mens moet ontslae raak van ou, verslete bruidsrokkke, want dit is godsdiens, tradisie en rituele wat die mens in die duister vasgeketting hou sodat die mens nooit die heerlikheid en glorie van Abba Vader kan aanskou of ervaar nie. Dit weerhou die mens om gekonnekteer te raak aan Abba Vader, om gewortel te raak in Hom en in en deur Sy Liefde te leef. Mense in ou bruidsrokke kan nooit vrugte van die Gees dra nie, en dis die vrugte wat Jesus in en deur ons dra, wat God verheerlik. So as daar nie vrugte is nie, is daar geen heerlikheid tot Abba Vader nie, dus kan mense in ou bruidsrokke God nooit verheerlik of behaag nie. Hulle kan nooit verhouding met Abba Vader hê nie, hulle gaan Hom nooit kan voel in hulle geesharte nie, hulle gaan nooit die borrelende gevoel van die Liefde van God ervaar nie. So wat is die antwoord? Kom weg uit groepe, raak in jou eie tyd stil met die Woord van God en gesels met Abba Vader. Wanneer jy die Woord bestudeer, is dit soos ’n Lig wat op jou begin skyn en wanneer ons die tradisie, godsdiens en rituele kan begin raaksien wat nie reg is in die oë van God nie, sal die ou bruidsrokke stukkie vir stukkie begin afval net soos die skille van Paulus se oë afgeval het. Dit is dalk hier waar die vangplek inkom, want die meeste godsdienstiges is oorlaai met trots en hoogmoed wat in die pad staan tussen hulle en God. Hierdie trots en hoogmoed veroorsaak dat die mens nie sy sonde wil raaksien nie… hy wil ook nie die godsdiens in sy lewe raaksien en erken nie. En as die mens nie hierdie boosheid in sy lewe kan raaksien nie, gaan hy dit ook nie erken aan God nie en wanneer ons nie ons sonde bly aan God nie, word ons ook nie vergewe en bevry daarvan nie. So ons moet die Lig van die Woord toelaat om aan ons uit te wys of ons vasgevang is in godsdienstige groepe waar rituele nie tot eer van God is nie.
Abba Vader wys ook dat die meeste mense bang is om alleen in afsondering voor Hom te verskyn en daarom verkies hulle om in groepe die Naam van God aan te roep, maar hoekom is mense bang vir God? Dit laat my dink aan Adam en Eva wat weggekruip het vir God, wat te bang was om in Sy teenwoordigheid in te beweeg. Hulle het skuldgevoelens gehad as gevolg van die sonde wat hulle gepleeg het, omdat hule toegegee het aan die versoeking van Satan. Hulle het hulleself geklee met vyeblare, maar vyeblare is werke van eie-geregtigheid.
Mense in groepe is geneig om soos mekaar te lyk, om dieselfde aan te trek, om dieselfde te praat, om dieselfde op te tree… Dit is juis hoekom jy in afsondering voor die voete van Abba Vader moet wees sodat Hy jou kan wys wie jy waarlik is onder daardie swaar, ou bruidsrok. Hy moet jou wys wie jy eintlik is onder die godsdiens, rituele en tradisie, want onder daardie bruidsrok, binne-in jou geeshart, is ’n saadjie wat Abba Vader geplant het en in daardie saadjie is die ware jy verberg! Maar God se Lig moet skyn op daardie saadjie om te kan begin ontkiem. Die bruidsrokke keer die Lig van God af om in jou hart in te skyn, so kerklike rituele en godsdiens keer die Lig van God af en keer dat jy nie die ware jy kan ontdek nie. Dit wat God vir jou vooraf beplan het wat Hy deur jou wil werk, is ook opgesluit in daardie saadjie, so voordat ons waarlik vir God kan “werk”, moet ons ontslae raak van hierdie bruidsdrokke. Dan eers kan God deur ons werk en Sy doel bereik deur ons. Dit begin deur tyd by die voete van Abba Vader te spandeer. Dit beteken om dalk van jou gunsteling wêreldse bedrywighede opsy te skuif en daardie tyd aan God te gee. God vra opofferings van ons kant af ook! Samewerking! Ons kan nie verander as ons nie ons samewerking gee nie en dit begin weer by ’n keuse! Jy het ’n keuse of jy in die groep wil bly met die swaar bruidsrok en godsdiens wil speel saam met die die groep mense en of jy waaarlik Abba Vader wil leer ken, want jy gaan hom alleenlik in jou binnekamer ontmoet en leer ken vir wie Hy waarlik is.
So hoe raak ons onslae van verlete bruidsrokke? Om jou sokkies op te trek, hoogmoed, trots en arrogansie eenkant toe te skuif, en in die teenwoordigheid van God in te beweeg… om af te sonder by Sy voete sodat Hy jou kan voed met hemelse Brood wat Waarheid is.
Opgesom: Om die Bruilof van die Lam van God by te woon, moet ons geklee wees met die kleed van geregtigheid, wat die Lig van God is, maar die Lig van God kan nie deur ou bruidsdrokke ons harte bereik nie. Ons moet ontslae raak van die bruidsrokke en dit kan alleenlik gebeur wanneer die Lig van die Woord die godsdiens, tradisie en rituele aan ons uitwys waarmee ons besig is; wanneer ons dit bely aan Abba Vader en ons rug daarop draai. Ons moet ontbloot staan in die Lig van God, alleenlik dan kan die Lig van God deurdring tot binne-in ons geesharte en kan ons harte aan die brand slaan met die Lig van God om ’n geestelike Lig te skyn en dit is hierdie Lig van God uit ons harte, wat die kleed van geregtigheid is.
“I will sing for joy in God, explode in praise from deep in my soul! He dressed me up in a suit of salvation, He outfitted me in a robe of righteousness. As a bridegroom who puts on a tuxedo and a bride a jeweled tiara, for as the earth bursts with spring wildflowers, and as a garden cascades with blossoms, so the Master, God, brings righteousness into full bloom and puts praise on display before the nations.”
Isaiah 61:10 (The Message)